kardosdrur/scandi-wiki huggingface dataset:
Petra Marathon

Petra Marathon er et nyt maraton- og halvmaratonløb i ruinbyen Petra i Jordan.

Løbet vil finde sted for første gang i 2009.

Petra består af tusindvis af templer, gravkamre og andre bygninger hugget direkte ind i sandstensklipperne. Petras mest kendte bygning er Al Khazneh, eller Skattekammeret, og andre interessante bygninger inkluderer et munkekloster og et kæmpemæssigt amfiteater. Petra var fra det 4. århundrede f.Kr. hovedstad i Nabatæerriget, indtil byen blev forladt og glemt indtil 1812, hvor schweizeren Johann Ludwig Burckhardt (gen)opdagede byen.

Ruten i Petra Marathon begynder lige uden for ruinbyen og går gennem den 1,2 km lange smalle kløft, som er eneste vej ind i Petra. Efter en rundtur mellem Petras imponerende ruiner fortsætter løberuten ud mellem de særprægede klipper bag ruinbyen. Underlaget skifter mellem sand, grus, sten, udtørrede floder og en smule asfaltbelægning, og der er masser af stejle stigninger undervejs.

Petra Marathon bliver løbet for første gang lørdag den 26. september 2009 og er en del af maratonserien Adventure Marathon.

Ekstern henvisning
Petra Marathons officielle hjemmeside  (engelsksproget)

Maratonløb
Aichen

Aichen er en kommune i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Ziemetshausen.

Geografi 
Aichen ligger i Region Donau-Iller.
Kommunen Aichen består af de tidligere selvstændige kommuner Aichen, Memmenhausen og Obergessertshausen.

Historie 
Aichen hørte til stiftet St. Moritz (i Freie Reichsstadt Augsburg). Efter fredsaftalerne i Brünn og Pressburg 1805 kom området under Bayern, og i 1818 dannedes den nuværende kommune.

Landkreis Günzburg
Østrigs kultur

Kultur i området der i dag er Østrig kan spores tilbage til Hallstatt og La Tène kulturerne ca. 1050 f.v.t. Men Østrigs kultur som vi kender det i dag begyndte at tage form da området var en del af det Tysk-romerske rige og med Privilegium Minus i 1156 blev ophøjet fra markgrevskabet Østrig til et hertugdømme. Østrigs kultur er hovedsageligt blev påvirket af tidligere og nuværende naboer: Italien, Polen, Tyskland, Ungarn og Bøhmen.

Se også
Wiener Werkstattpreis
Kulturforum DanAustria
Kultur i Wien
Operaballet
Tysk opera
Wienervals
Duke University

Duke University er et universitet beliggende i Durham i North Carolina, USA. Universitetet blev grundlagt i byen Trinity i 1838 under navnet Trinity College. Universitetet flyttede til sin nuværende placering i 1892.

Eksterne henvisninger 

 Hjemmeside for Duke University 

Universiteter i North Carolina
Etableret i 1838
Adventure Marathon

Adventure Marathon er en serie af maratonløb, som foregår på usædvanlige steder, og hvor smukke omgivelser og en 'eventyrpræget' løbeoplevelse er vigtigere end at opnå en hurtig tid. Adventure Marathon-løbene kan blandt andet foregå på Den Kinesiske Mur, på Grønlands indlandsis, i ruinbyen Petra i Jordan, i 3500 meters højde på det Tibetanske Plateau i Himalaya eller som en safari blandt Sydafrikas kendte Big Five-dyr. Adventure Marathon er arrangeret af Albatros Travel.

En række betinglser skal være opfyldt, for at et maraton kan kaldes et Adventure Marathon. Blandt disse er:

 Løberuten skal gå gennem enestående omgivelser med særpræget natur eller kultur, og underlaget skal være udfordrende at løbe på som fx klippe, sand, is eller vand.
 Ruten skal være yderst fysisk krævende, så gennemførselstiden bliver noget højere end i et typisk maratonløb.
 Ruten skal indeholde mange bratte stigninger og fald eller finde sted i stor højde.

Et Adventure Marathon er sædvanligvis en del af en større rejsepakke og finder sted flere gange årligt forskellige steder i verden.

Der kommer af og til nye løb til serien, som i øjeblikket indeholder fem løb med både maraton-, halvmaraton-, 10 km- og 5 km-distancer:

 Great Wall Marathon
 Big Five Marathon
 Great Tibetan Marathon
 Petra Marathon (Udgået)
 Polar Circle Marathon
 Bagan Temple Marathon

Eksterne henvisninger 
Adventure Marathon's officielle hjemmeside 

Maratonløb
Valgmandskollegium

Et valgmandskollegium er en forsamling af personer, valgmænd, som har til opgave at vælge nogle (andre) personer.

I USA er det således et valgmandskollegium, der vælger præsident og vicepræsident. Tidligere valgtes Finlands præsident også ved et sådant indirekte valg, men i forbindelse med reformarbejdet frem til indførelsen af den nuværende grundlov ændrede man metode, så siden 1994 har Finlands præsident været direkte valgt.

Politiske valg
Valgmandskollegiet (USA)

Valgmandskollegiet er de 538 valgmænd, der hvert fjerde år udpeger USA's præsident. Hver af de 50 delstater har et antal valgmænd svarende til statens medlemmer af Repræsentanternes Hus (fordelt efter befolkningstal) plus to (svarende til statens to senatorer). Desuden har hovedstaden Washington D.C., der ikke har status af stat, tre valgmænd.

Præsidentvalget er et indirekte valg. De amerikanske vælgere vælger ikke præsidenten direkte, men vælger derimod i hver stat et antal valgmænd, der har forpligtet sig til at støtte en bestemt kandidat. I de fleste stater får den af kandidaterne der vinder flest stemmer alle statens valgmænd. Det kaldes "vinderen tager alt" (en. winner takes all). Derfor er der stor fokus på de såkaldte svingstater, hvor flertallet er tæt på at vippe til den ene eller anden side.

To stater har afvigende ordninger. I Maine og Nebraska udpeges valgmændene kredsvis i hver valgkreds til vinderen af kredsen, men staterne har også hver to valgmænd, som tildeles vinderen af staten som helhed.

Når valgmændene i hver stat er valgt, er resten en formalitet, da valgmændene i de fleste stater er forpligtet til at stemme på den kandidat, som de er valgt for. Valgmandskollegiet mødes ikke på landsplan. Valgmændene i hver stat træder derimod sammen den anden eller tredje mandag i december, hvor de afgiver deres stemmer. Valgmændene stemmer på præsident og vicepræsident separat. I sjældne tilfælde kan det ske, at en "troløs" valgmand (faithless elector) stemmer efter sit eget hoved. I 2000 afgav valgmanden Barbara Lett Simmons i Washington D.C. således en blank stemme i stedet for en stemme på Al Gore. Resultatet af valgmændenes afstemning i hver stat sendes til Senatet i Washington. De to kamre i kongressen (Senatet og Repræsentanternes Hus) mødes den 6. januar, hvor de optæller valgmændenes stemmer og erklærer den nye præsident og vicepræsident for valgt. Hvis ingen kandidat får absolut flertal blandt valgmændene, skal kongressen vælge en præsident/vicepræsident; dette skete i 1801 og 1825.

Meningen med valgmandskollegiet er at give de små stater større tyngde. Kandidaterne er derfor nødt til også at interessere sig for de små stater, og man undgår, at valgkampen kun drejer sig om de folkerige stater. Problemet er imidlertid, at den kandidat, der vinder præsidentvalget, ikke altid er den, der har fået flest vælgeres stemmer på landsplan. Det skete ved valgene i Præsidentvalget i USA 1824, 1876, 1888, 2000 og i 2016. I 2000 fik Al Gore lidt flere stemmer end George W. Bush, men Bush fik flest valgmandsstemmer, fordi han vandt afgørende stater som f.eks. Florida. Hillary Clinton fik i 2016 næsten tre millioner flere stemmer end Donald Trump, men Trump vandt 4 stater med en lille marginal og blev præsident.

Politiske valg i USA
USA's politik
Center for Biosikring og –Beredskab

Center for Biosikring og –Beredskab (CBB) koordinerer alle aktiviteter vedrørende biologiske kampstoffer og bioterrorisme på Statens Serum Institut (SSI) og er statslig myndighed for biosikring. Fra 1. november 2009 skal såvel private som offentlige virksomheder indhente tilladelse fra CBB, hvis de ønsker at arbejde med materialer, der kan misbruges til fremstilling af biologiske våben.

Centret blev etableret ved en folketingsbeslutning i 2001, under navnet Center for Biologisk Beredskab, men skiftede navn fra 1. september 2008 for at afspejle, at centret både er ansvarlig for implementeringen af den nationale biosikring men også er en del af sikkerhedsberedskabet.

Ekstern henvisning
 Centrets hjemmeside

Organisationer fra Danmark
Aletshausen

Aletshausen er en kommune i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Krumbach.

Geografi 
Aletshausen ligger i Region Donau-Iller.

I kommunen er der ud over Aletshausen, landsbyerne Haupeltshofen og Winzer

Landkreis Günzburg
Reichsgau Wartheland

Reichsgau Wartheland (Warthegau, oprindeligt Reichsgau Posen) var navnet den nazistiske tyske regering gav til den største af de dele af Polen som blev indlemmet i det tyske rige fra 1939-1945. Navnet "Wartheland" kommer af det tyske navn på floden Warta. Der svarer stort set til den tidligere Posen-provins i Det Tyske Riget. Det meste var annekteret af Preussen fra 1793 til 1807. Fra 1815 til 1849 var det en autonom polsk region, forbundet med Preussen. Polakkerne opnåede selvstyre i 1918-1919.

Administrative områder i Det Tredje Rige
Polen under 2. verdenskrig
Dalby Stift

Dalby Stift blev oprettet i 1060, da Roskilde Bispedømme blev delt i tre nye bispedømmer. Allerede i 1066 blev området lagt ind under Lund Stift. 

Dalby Stift bestod af Blekinge og det sydlige Skåne. Helligkorskirken i Dalby var domkirke.

Skåne
Tidligere stifter i Folkekirken
Danmarks historie
Etableret i 1060
Ophørt i 1066
Jordskælvet i Baluchistan 2008

Jordskælvet i Baluchistan 2008 var et 6,4 Mw kraftigt jordskælv, som ramte den pakistanske Baluchistan den 29. oktober 2008. Det skete 60 km nord for Quetta og 185 km sydøst for den afghanske by Kandahar kl 04:09 lokal tid (28. oktober, 23:09 UTC) i en dybde af 15 km, på 30.653°N, 67.323°E. Det blev fulgt af et efterskælv 12 timer senere på 6.4 Mw i en dybde af 10 km. på 30.546°N, 67.447°E. 215 mennesker blev bekræftet døde, men dødstallet frygtedes at kunne stige til 400 efterhånden som flere lig blev gravet fram af ruinerne og 120.000 blev gjort hjemløse. Quetta, provinshovedstaden i Baluchistan, blev jævnet med jorden i det 7,6 Mw kraftige jordskælv i 1935, som dræbte mindst 30.000.

De fleste af de dræbte var fra to landsbyer i udkanten af byen Ziarat.Disse områder ligger i stejlt terræn, som blev slemt ødelagt af jordskred, forårsaget af jordskælvet. Hundredvis af lerklinede huse blev ødelagt.
Rystelserne kunne mærkes i Quetta, Ziarat, Pishin, Qila Abdullah, Mastung, Sibi, Bolan, Kuchlak og Loralai.

Referencer

Se også 
 Jordskælvet i Quetta 1935
 Jordskælvet i Baluchistan 1945
 Jordskælvet i Kashmir 2005
 Jordskælvet i Sistan og Baluchistan 2013 (Iran)
 Indiske Plade

Eksterne henvisninger 
 REUTERS, CHRONOLOGY-Major earthquakes in recent years
 BBC, In pictures: Pakistan quake
 BBC, History of deadly earthquakes

 

Baluchistan 2008
Begivenheder i 2008
Als-Ærø Stift

Als-Ærø Stift var et bispedømme, bestående af øerne Als og Ærø, der blev udskilt fra Odense Stift i 1819. Stiftet blev nedlagt i 1867 som følge af 1864-krigen. Ærø kom tilbage til Fyens Stift. Als kom i første omgang til Slesvig Stift, men efter Genforeningen blev Als i 1922 en del af det nye Haderslev Stift.

Historie 
Stiftet blev grundlagt for at løse en række administrative problemer, da de to øer var del af Hertugdømmet Slesvig, men hørte under Odense Stift og dermed havde dansk kirke- og skolevæsen. At overflytte øerne til at være helt under dansk eller helt under slesvigsk lov var af praktiske årsager udelukket, så det mest logiske alternativ var at danne et nyt stift. Med blot 18 kirker, 12 på Als og 6 på Ærø, var det Helstatens mindste stift.

I august 1864, efter Preussen havde overtaget Slesvig som følge af 1864-krigen, overførte preusserne Als til Slesvig Stift. Samme år, efter tysk pres, tvang den danske regering Jørgen Hansen til at gå af som biskop. Als-Ærø Stift blev dog ikke opløst før 1867, hvor Ærø blev lagt under Fyens Stift kirkemæssigt og Svendborg Amt administrativt.

Bisperækken 
Peder Krog Meyer blev udnævte til at blive stiftets første biskop, men døde inden han kunne tiltræde.

 1819 – 1847: Stephan Tetens
 1848 – 1864: Jørgen Hansen
 1864 – 1867: Ingen

Se også 
Kongerigske enklaver, som i 1867 blev byttet til Preussen for bl.a. Ærø

Kilder 

Tidligere stifter i Folkekirken
Etableret i 1819
Ophørt i 1867
Stift
Stift
Bjørn Kjos

Bjørn Kjos (født: 18. juli 1946), er en norsk jurist, jagerpilot, forfatter og erhvervsleder, som er født i Sokna, Ringerike, Buskerud, Norge.

Kjos har været pilot i det norske luftvåben hvor han blandt andet fløj jagerfly af typen F-104 Starfighter, har virket som dommerfuldmægtig, erhvervsadvokat og partner i et advokatfirma.

Kjos var med til at etablere lavprisflyselskabet Norwegian i 1993, og var administrende direktør for selskabet 2002-2019.

Bibliografi 
Murmanskaffæren (spion thriller, 2006)

Referencer

Eksterne henvisninger 

Erhvervsfolk fra Norge
Roskilde Stift (før 1536)

Roskilde Stift var et katolsk bispedømme, der blev oprettet før år 1022. Stiftets hovedområder var oprindeligt Skåne og Sjælland. Skåne blev dog delt mellem Dalby Stift og Lund Stift allerede i 1060.
 
Fra 1168 var stiftets hovedområder Sjælland, Møn. Derimod hørte Lolland, Falster og Femern under Odense Stift.  

Under Reformationen i 1536 skiftede stiftet navn til Sjællands Stift. Det nuværende Roskilde Stift blev oprettet i 1922. 

Se også Roskildes bisperække.

Stifter
Sjællands Stift

Sjællands Stift afløste det katolske Roskilde Stift i 1537. I 1922 blev stiftet delt mellem Københavns Stift og det nuværende Roskilde Stift. I 1961 blev Helsingør Stift oprettet som det tredje stift på Sjælland.
 
Stiftet bestod oprindeligt af Sjælland, Møn, Amager og en række mindre øer. Bornholm kom til stiftet i 1662 som følge af Freden i København i 1660. Desuden var Færøerne, Grønland og andre oversøiske områder en del af stiftet.

I tidlig middelalder omfattede Sjællands bispestol også Rügen. Stiftet omfattede ikke Lolland og Falster, som i stedet var underlagt Odense bispestol og i 1803 blev udskilt som Lolland-Falsters Stift.

Efter Reformationen i 1536 blev Sjællands biskop primas (kirkelig førstemand) for den evangelisk-lutherske kirke i Danmark. Biskopen boede i København, mens Roskilde Domkirke var stiftets hovedkirke. I den katolske tid (før Reformationen) var Ærkebiskoppen i Lund overhoved for kirken i Danmark.

Se også Bisperække for Sjællands stift.

Stiftamtmænd 

 1660 – 1661: Ove Skade
 1662 – 1682: Johan Christopher Körbitz
 1682 – 1717: Otto Krabbe
 1717 – 1721: Frederik Christian von Adeler
 1721 – 1729: Rudolph von Gersdorff
 1729 – 1730: Christian Frederik Holstein
 1730 – 1735: Johan Ludvig Holstein
 1735 – 1748: Niels Gersdorff
 1749 – 1750: Conrad Ditlev Reventlow
 1750 – 1750: Adolph Andreas von der Lühe
 1750 – 1764: Holger Skeel
 1764 – 1776: Eggert Christoffer Knuth
 1776 – 1787: Henrik Adam Brockenhuus
 1787 – 1790: Gregers Christian Haxthausen
 1790 – 1802: Johan Heinrich Knuth
 1802 – 1810: Frederik Hauch
 1810 – 1816: Werner Jasper Andreas Moltke
 1816 – 1821: Christopher Schøller Bülow
 1821 – 1831: Frederik von Lowzow
 1831 – 1850: Julius Knuth
 1850 – 1859: Peter Tetens
 1859 – 1872: Carl Simony
 1873 – 1889: Johan Christian Bille-Brahe
 1889 – 1909: Christian Bache
 1909 – 1911: Frederik de Jonquières
 1911 – 1915: Anders Dybdal
 1915 – 1922: Emil Ammentorp (fortsat i Københavns og Roskilde Stifter)

Kilder 
J. Bloch: Stiftamtmænd og amtmænd i kongeriget Danmark og Island 1660-1848 (1895).www.archive.org

Referencer 

 
Tidligere stifter i Folkekirken
Etableret i 1537
Ophørt i 1922
Asp (Struer Kommune)

Asp er en landsby i det nordlige Vestjylland med , beliggende 10 kilometer sydvest for Struer og 12 kilometer nordvest for Holstebro.

Landsbyen ligger i Region Midtjylland og hører under Struer Kommune. Asp er beliggende i Asp Sogn.

Asp har en skole kaldet Langhøjskolen. Ved skolen ligger der også en børnehave ved navnet "Mariehønen". Mellem børnehaven og skolen ligger en SFO ved navn "Svinget".

Kilder 

Byer i Struer Kommune
Thomas Bøttern

Thomas Bøttern (født 3. september 1969 i Benløse, Danmark), er dansk forfatter.

Thomas Bøttern er opvokset i den midtsjællandske Ringsted-bydel, Benløse. Debutromanen "Nat I Benløse" (2003, Branner & Korch) beskriver ungdomslivet i starten af 1990'erne i en lille soveby som Benløse. "Nat I Benløse" er en klassisk ungdomsroman der læses i folkeskolens 8. og 9. klasse.

Eksterne links 
 Thomas Bøtterns bøger bibliotek.dk

Romanforfattere fra Danmark
Dansksprogede forfattere fra Danmark
Østre Anlæg (København)

Østre Anlæg er en offentlig park i det centrale København. I parken ligger bl.a. museerne Statens Museum for Kunst og Den Hirschsprungske Samling.

Det var engang en del af Københavns fæstningsværker. Parken er anlagt af landskabsgartner H.A. Flindt, der også designede Ørstedsparken og Botanisk Have på det tidligere voldterræn.

I parkens sydlige ende ligger Statens Museum for Kunst og mod nord ligger Oslo Plads og Østerport Station.

Parken blev fredet i 1969.

Efter Paul Gauguin flyttede ind i en bolig i Nørregade nr. 51 i april 1885 malede han flere impressionistiske malerier fra Østre Anlæg:
Østervold Park, Copenhagen befinder sig nu på Kelvingrove Art Gallery and Museum i Glasgow mens Dronningens Mølle, Østervold er at finde på Ny Carlsberg Glyptotek.

Galleri

Eksterne kilder/henvisninger 

 AOK's omtale af Østre Anlæg
 Københavns kommunes beskrivelse af Østre Anlæg

Noter 

Parker i København
Indre By (København)
Fredede arealer i Danmark
Østre Anlæg (Aalborg)

Østre Anlæg (Aalborg) er en offentlig park i Aalborg Øgadekvarter. Østre Anlæg har et areal på 6,5 ha, og er en af de ældste parker i byen. Parken har cirka 175.000 besøgende om året. Området blev anvendt som teglværkslergrav i 1920'erne, men blev omdannet til et rekreativt område i de næste to årtier. I 1937 blev en legeplads indrettet. Ud over plæner, buske, blomster og træer indeholder parken en sø, som ligger tæt på St. Markus Kirke mod øst. 51 fuglearter er blevet registreret i parken.

Parken vandt i 2012, som den første i Norden, Green Space Awards.

Referencer 

Parker i Aalborg
Aalborg Øgadekvarter
Britisk Somaliland

Britisk Somaliland (engelsk: Somaliland protectorate, , ) var navnet på de engelske besiddelser på nordsiden af Afrikas Horn i Østafrika fra Lahadu vest for Zeila til Bandar Ziyada. Arealet udgjorde 176.100 km2 med (1911) 347.000 indbyggere, overvejende muslimske somaliere, arabere og gallaer. Britisk Somaliland blev etableret i 1884 og blev kortvarigt selvstændigt i 1960.

Landskabet 

Landet var gennemskåret af to bjergkæder, som indesluttede Vadi Nogal, der var en dal rig på mineraler og skovprodukter, gennem hvilken gik en stor handelsvej fra Ogaden til kysten.

Garnisonsbyer 

Hovedbyerne var Berbera, Zeila og Bulhar, der alle havde en garnison af indiske polititropper, desuden fandtes byen Karam. Berbera havde en god havn.

Samhandel 

Indførslen beløb sig 1903-1904 til 417.075 £ og udførslen til 344.659 £. Blandt de udførte varer var guld, elfenben og sibet fra Abessinien, safran, gummi, harts, huder, kaffe, strudsefjer m. m. I 1912 beløb indførslen sig til 250.000 £ og bestod væsentlig af ris, tekstil, dadler og sukker, mens udførslen beløb sig til 230.000 £ og bestod af skind, huder, gummi og kvæg. 

Mønten var den indiske rupee. Landet spillede en betydelig rolle i den britiske handelsforbindelse til Indien, men dets rolle aftog i takt med, at den franske koloni Djibouti blomstrede op.

Historie 

Bristisk Somaliland blev 1884 besat af englænderne, da Ægypten trak sine tropper bort under Mahdi-oprøret; landet blev først administreret af den indiske regering, men gik 1898 over til det engelske udenrigsministerium og 1905 til kolonialministeriet. Grænserne kom i stand ved overenskomster med Frankrig 1888, Italien 1894 og Abessinien 1897, hvorved sidstnævnte fik den sydvestlige del med Harar. 

1899-1904 måtte englænderne føre flere felttog mod en indfødt fyrste, Hadschi Muhammed ben Abdullah (»den gale mullah«), der forsøgte at opkaste sig til selvstændig fyrste og sloges mod både enlændere, italienere og abessinere. Gentagne felttog mod ham specielt 1901-1903 gav trods store anstrengelser ikke noget resultat, men 1904 lykkedes det at drive ham over på italiensk territorium, hvorefter han i 1905 indgik en aftale med italienerne, der tillige regulerede forholdet til briterne. 1910 blev de engelske poster i det indre inddragne og administrationen indskrænket til kystegnene.

Under 2. verdenskrig var britisk Somaliland besat af Italien i august 1940 og blev igen vundet af briterne i marts 1941.

Protektoratet opnåede uafhængighed som staten Somaliland 26. juni 1960, men kun et par dage senere, 1. juli 1960, gik det sammen med italiensk Somaliland for at danne en ny somalisk republik, Somalia.

Efter den Somaliske centralregering kollapsede i 1991, erklærede det tidligere britiske Somaliland sig uafhængig i maj 1991, som Republikken Somaliland.

Se også 
 Somaliland

Eksterne henvisninger 

 Nordisk Familjebok, Uggleupplagan (1905); bind 4, sp 186f; opslag: Brittiska Somaliland
 Salmonsens Konversationsleksikon; 2. udgave (1916); bind IV; s. 28; opslag: Britisk Somaliland

Forhenværende afrikanske lande
Etableret i 1884
Ophørt i 1960
Somalias historie
Forhenværende protektorater
Somaliland
Somaliland
Galina Tjistjakova

Galina Valentinovna Tjistjakova ( ; født 26. juli 1962 i Izmail, Ukraine) er en tidligere atlet, der repræsenterede Sovjetunionen og senere Slovakiet.

Galina Tjistjakova blev i 1985 indendørs europamester i længdespring, og vandt sølv året efter ved europamesterskaberne i atletik. I 1988 vandt hun bronze ved OL i Seoul og satte samme år kvindelig verdensrekord med et spring på 7,52 meter. Verdensrekorden er stadig gældende.  

Hun har endvidere deltaget i konkurrencer i trespring, hvor hun blev indendørs europamester i 1990.

Noter

Eksterne henvisninger

Sportsfolk fra Ukraine
Længdespringere fra Slovakiet
Længdespringere fra Sovjetunionen
Trespringere fra Slovakiet
Trespringere fra Sovjetunionen
Kønrøg

Kønrøg er fint fordelt kulstof, sod, som afsættes ved afkøling af kulstoffyldt røg. Sodafsætningen er særligt kraftig, når forbrændingen af organiske stoffer er ufuldstændig. Kønrøg brugtes tidligere hovedsageligt til bogtrykkersværte, fin oliefarve og i tusch.

I gamle dage smurte sømænd deres tovværk ind i tjære med fedt og kønrøg for at beskytte det. 

Ved fremstilling af kønrøg brændte man harpiksaffald i jernbeholdere. Røgen blev enten ført gennem en række lodrette cylindre, der bestod af sækkevæv, og som var forbundet med hinanden skiftevis foroven og forneden. Man kunne også føre røgen gennem en række kamre, hvis lofter bestod af tragtformede sække. I begge tilfælde blev kønrøgen afsat på sækkelærredet.

Den sod, man havde indvundet på denne måde, indeholdt foruden det rene kulstof også en del tjærestoffer. Dem fjernede man ved at gløde den sammenpressede sod i en iltfri atmosfære. En særlig fin slags kønrøg, lampesort, fik man ved at lade olielamper sode og opfange den dannede sod på en valse, der roterede over en række lamper, eller på blikplader, der var ophængt over dem.

Udtrykket kønrøg anvendtes også om glanssod, der er en slags glinsende, brunsort kønrøg, som kan opstå i skorstene. den indeholder foruden kulstof en del kulbrinter af benzolrækken. Stoffet blev tidligere brugt medicinsk.

Note

Se også
 Carbon black

Materialer
Carbon
Salmonsens
Biber

Biber er en ca. 36,8 km lang biflod fra til Donau i Landkreis Neu-Ulm og Landkreis Günzburg i Bayern, Tyskland. 
Langs Biber var der tidligere ni vandmøller, hvoraf de fire stadig fungerer som turbinekraftværker. Den gennemsnitlige vandmængde i den lille flod er 630 liter vand i sekundet.

Forløb 
Biber har sit udspring ved bebyggelsen Matzenhofen i kommunen Unterroth i Oberrother Wald, og den løber direkte mod nord. Biber er opstemmet mange steder, og løber gennem engene til Kloster Roggenburg . Syd for Bühl danner den en række slyngninger frem til Donau-Auwald. Derfra blever den ledt i en kanal mod øst til Leipheimer vandkraftværket og kort derefter ud i Donau.

Det sidste stykke er et naturreservat som kaldes Biberhacken

Bifloder 

Reichenbach
Osterbach

Byer langs floden 

Donaus bifloder
Floder i Bayern
Floder i Landkreis Günzburg